# Presse-preview HOMAG Treff 2022

# Et højdepunkt i kalenderen i 30 år

I tre årtier har HOMAG nu brugt HOMAG Treff som platform til at præsentere innovative løsninger til førsteklasses håndværk og ultramoderne industri: fra små og store maskiner over det fuldautomatiske værksted til komplette produktionsanlæg. Det samlede koncept lever af fleksibilitet – alt er muligt, men der ikke noget, der hedder "at skulle". Samtidig arbejder HOMAG konstant på rådgivningsydelser, service, udvikler nye digitale assistenter og optimerer eksisterende – så træbearbejdningen bliver endnu mere effektiv.

Da de bedste ideer opstår i praksis, ser HOMAG den største berigelse i personlig interaktion med de mennesker, som innovationerne er beregnet til: at præsentere maskiner live og under arbejdet, forklare digitale løsninger og diskutere de emner, der i øjeblikket optager branchen mest. HOMAG havde senest fornøjelsen i juli på HOLZ-HANDWERK 2022 i Nürnberg. Og heldigvis skal man ikke vente alt for længe på den næste mulighed: På **HOMAG Treff** præsenteres individuelle produkter og hele koncepter for innovativ træbearbejdning i velkendte omgivelser på 2.000 m2. Fra **27. september til 1. oktober** inviterer HOMAG i den anledning til Holzbronn. Over fem dage kan interesserede besøge fabrikken, lade sig inspirere af maskindemonstrationer og lære de nyeste produkter at kende. Nedenfor er der en kort præsentation af nogle af de løsninger, der helt sikkert er blandt højdepunkterne i år.

DRILLTEQ V-310 tiltrækker sig stor opmærksomhed. CNC-maskinen "Das Raumwunder" fræser, borer, laver noter og dyvler på et areal på kun 11 m2‌‌, hvilket gør maskinen til en verdensnyhed. Dermed er den i fint selskab – for CENTATEQ N-510 vinder også med et helt nyt nesting-modul. Apropos nesting: Da materialebesparelse og komponentmærkning også er vigtige emner i startsegmentet, er Nesting Production Set også en populær digital løsning. Andre programmer, der forenkler produktionsprocesser væsentligt, er woodWOP 8.0, woodCommander 5 og ProductionManager. Udvalget afrundes af ekstra maskinkomponenter samt talrige servicetilbud og rådgivningsmuligheder.

Et repræsentativt udsnit af produkterne:

### Målesystem for snitkvalitet (MSQ) – konstant produktion på et højt kvalitetsniveau

Præsentationen af MSQ på SAWTEQ B-320 flexTec finder udelukkende sted på HOMAG Treff. Systemet overvåger snitkvaliteten ved regelmæssigt at kontrollere kantbrud og sammenligner dem med definerede materialeafhængige advarsels- og grænseværdier i savstyringen. Den objektive kvalitetsmåling reducerer behovet for operatørindgreb, muliggør behovsorienteret savklingeskift og forhindrer kasserede dele. På den måde minimeres arbejdet efter produktionen betydeligt.

### DRILLTEQ V-310 – den mest omfattende CNC-bearbejdning inklusive boreteknik

Under udviklingen af det nye vertikale CNC-bearbejdningscenter DRILLTEQ V-310, et "Raumwunder" inden for elementbearbejdning, blev der fokuseret på ergonomi og brugervenlighed. Derfor er er et stort funktionsomfang på meget lidt plads – 11 m2 – karakteristisk for den nye maskine.

Bearbejdningscenteret giver optimal omstillingsfunktion og tilgængelighed. Et udvalg af op til 45 borespindler i en Split-Head-konfiguration og en C-akse med aggregatgrænseflade giver derudover omfattende bearbejdningsmuligheder. Det forbedrede sugekoncept og den vakuumfrie fiksering af emnerne sparer også energi og omkostninger.

### CENTATEQ N-510 – nytænkning af nesting

Messegæsterne kunne allerede opleve den nye nesting-serie live på HOLZ-HANDWERK – CENTATEQ N-510 præsenteres som en variant af platformen. Uanset om der er tale om førstegangsbrug hos håndværksmesteren eller industriel produktion, dækker den alle ønsker samt fremtidige krav.

Forbedret håndtering og øget produktion var det klare fokus for udviklingen af den nye nesting-serie. Ud over de forskellige bordstørrelser og automatiseringskoncepter, der er designet specielt til bestemte målgrupper, tæller maskinen også fleksible vakuum- og luftpudebordskoncept med mange moduler samt den optimerede sugekomponent blandt sine nye funktioner.

### woodWOP 8 – enkel og sikker programmering

woodWOP 8 brillerer med et innovativt, stort grafikområde, der viser emnet tredimensionalt. Fræsning, boring og savsnit programmeres hurtigt og nemt ved indtastning af bearbejdningsparametrene og vises realistisk i grafikken. Nye værktøjer som f.eks. Contour Wizard, Feature-registrering, limningsguide og formelassistent gør arbejdet på maskinen endnu mere avanceret.

### Nesting Production Set – det digitale værktøj til komplet overblik

Nesting Production Set beregner automatisk nesting-planer og placerer de enkelte komponenter så tæt som muligt på hinanden, hvilket sparer betydelige mængder materiale. Derudover sikrer optimeringssoftwaren kontinuerlig transparent bearbejdning ved at markere og registrere emner individuelt. Sættet indeholder en app-pakke, en etiketprinter, to etiketruller samt HOMAG CUBE og egner sig derfor perfekt til eftermontering af etikettrykket på CNC-nesting-maskiner fra HOMAG.

### Kantbearbejdning med system: 2-profilteknologi på formfræseaggregat FF10

EDGETEQ S-300 bearbejder uden problemer kanttykkelser, der skifter tit – takket være 2-profilteknologien på formfræseaggregatetet med én motor. Med touch skifter styresystemet nemt mellem profilerne R1 og R2. Dermed bearbejder kantlimningsmaskinen kanterne hurtigt og præcist. Både omstillingstiderne og maskinens samlede driftstid reduceres, hvilket igen øger produktionens rentabilitet.

**Nye udskiftningsbeholdere – hurtigere arbejde på universalpåføringsenheden**

Det ublandede klæbemiddelskifte i universalsmelteenheden kan gennemføres hurtigt og nemt med to specielle udskiftningsbeholdere til PUR-patroner og EVA-granulat. Universalpåføringsenheden er udstyret med den automatiske dosering af limmængde. Via powerTouch-brugergrænsefladen indstilles limpåføringsmængderne enkelt, præcist og hurtigt. Dermed opnås optimal limfugekvalitet, højere tilgængelighed sikres, og sidst, men ikke mindst, realiseres en betydelig omkostningseffektivitet.

### woodCommander 5 – 3D-emnesimulationer gør programmering let

Serien EDGETEQ S-500 er udstyret med den nye softwareversion woodCommander 5, som tilbyder interne og eksterne muligheder for dataudveksling. Softwaren bruges til at vælge bearbejdningsprogrammerne og kantmaterialet og muliggør samtidig pålidelig og hurtig registrering af produktionsparametre og emneorienteret oprettelse af maskinprogrammer. Med den intelligente sammenfatning af informationsniveauer skal der kun få klik til for at opnå de ønskede resultater. Den ægte 3D-emnesimulation, visningen af dimensionerne direkte på 3D-emnet og den automatiske kontrol af ikke-tilladte parameterkombinationer garanterer høj betjeningssikkerhed, hvilket reflekteres i tids- og omkostningsbesparelsen.

### productionManager – komplet overblik med den digitale ordremappe

Den digitale ordremappe sammenfatter alle produktionsrelevante data centralt. Derved kan mange dokumenter erstattes i produktionen. Efter import af data fra et softwaresystem som f.eks. Excel, branchesoftware eller et CAD/CAM-system har hele teamet adgang via web-app. På denne måde kan alle oplysninger om artikel, status eller komponent altid vises. Ændringer gemmes i realtid og er straks tilgængelige for alle. productionManager fungerer som en central applikation i HOMAG-apps og kan kombineres optimalt med andre apps eller integreres i eksisterende digitale assistenter (f.eks. tilskæringsassistent).

### Edge Data Plugin – bindeleddet til kantbearbejdningen

Med softwaremodulet Edge Data Plugin skaber woodCommander 5 direkte forbindelse mellem maskinstyringen og kantbåndsassistenten ("Edgeband Management Set"). Appen giver et omfattende overblik over alle oplysninger om kantmateriale og materialelager. Data som f.eks. kanttykkelse, kanthøjde og tilgængelig længde på den valgte kantrulle overføres direkte til maskinen ved hjælp af Edge Data Plugin fra kantbåndsassistent-appen. Dermed slipper operatøren for manuel indtastning på maskinen. Via et plugin sender kantlimningsmaskinen derudover også oplysninger om kantrullens restlængde tilbage til appen. Det betyder, at kantbeholdningen altid er opdateret både for maskinoperatøren og for kollegerne i arbejdsforberedelsen og indkøbsafdelingen.


### ValueAddedService – HOMAG-service med ægte merværdi

Siden introduktionen af egen LCS (LifeCycleServices) har HOMAG fokuseret på en helhedsorienteret tilgang til rådgivning og support af kunder. Det nye fokus ligger nu i at skabe merværdi for kunden – rettet særligt mod de foreliggende processer. Trinvis større ydeevne, mere effektive processer, hurtigere hjælp, bæredygtig tilgængelighed og moderne videnshåndtering. Det er HOMAGs forståelse af værdiskabende service – frit efter mottoet: Our Mission, Your Performance. Det gælder fra maskininstallation over instruktion og betjeningshjælp til tilpasset vedligeholdelse lokalt. Derudover fokuserer HOMAG også på den enkelte kundes individuelle behov og krav i eShop, i uddannelses- og videreuddannelsesprogrammet og ved løbende modernisering.


**Billeder**  
Kilde, billedmateriale: HOMAG Group AG




**Billede 1:** Innovative løsninger til førsteklasses håndværk og ultramoderne industri på HOMAG Treff i Holzbronn.



**Billede 2:** SAWTEQ B-320 flexTec med udløbsrullebane og et løftebord.



**Billede 3:** Målesystem for snitkvalitet (MSQ) til kontrol af snitkvaliteten.



**Billede 4:** The Raumwunder – Det nye lodrette CNC-bearbejdningscenter DRILLTEQ V-310.



**Billede 5:** CENTATEQ N-510 med løftebord til automatisk ilægning og udskubningsanordning til automatisk afskubning på transportbånd.

****

**Billede 6:** woodWOP's omfattende egenskaber til emneorienteret programmering intelligent suppleret.



**Billede 7:** Nesting Production Set – det digitale værktøj til komplet overblik

  
**Billede 8:** 1-motors formfræseaggregat med 2-profilteknologi.



**Billede 9:** EVA- og PUR-udskiftningsbeholdere til ublandet udskiftning af klæbemiddel i universalsmelteenheden.

  
**Billede 10:** Softwaren woodCommander 5 til kantlimemaskinerne EDGTEQ S-500: hurtigere, mere sikre, mere fleksible.



**Billede 11:** Uanset om medarbejderne er i arbejdsforberedelsen, i produktionen eller på montagen hos kunden, giver den "digitale ordremappe" fra nu af alle adgang til alle oplysninger om enhver ordre i realtid.

**Hvis du har spørgsmål, er du velkommen til at kontakte:**

|  |
| --- |
| **HOMAG Group AG**  Homagstraße 3-5  72296 Schopfloch  Tyskland  **Melissa Rupp**  Sales & Marketing  Telefon: +49 7443 13 – 3617  Melissa.Rupp@homag.com  **Lena Holzmann** Product Marketing  Telefon +49 7443 13 – 2902  Lena.Holzmann@homag.comna.Holzmann@homag.com |